CELEX: 32018R1277
Language: lt
Date: 2018-09-18 00:00:00
Title: 2018 m. rugsėjo 18 d. Tarybos reglamentas (ES) 2018/1277 dėl paukštienos eksporto grąžinamųjų išmokų nustatymo

24.9.2018   
               
               
                  LT
               
               
                  Europos Sąjungos oficialusis leidinys
               
               
                  L 239/1
               
            
         TARYBOS REGLAMENTAS (ES) 2018/1277
         2018 m. rugsėjo 18 d.
         dėl paukštienos eksporto grąžinamųjų išmokų nustatymo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
         atsižvelgdami į Europos Komisijos pasiūlymą,
         kadangi:
         
                     (1)
                  
                  
                     pagal Tarybos reglamentą (EB) Nr. 1234/2007 (1), panaikintą Europos Parlamento ir Tarybos reglamentu (ES) Nr. 1308/2013 (2), Komisija buvo įgaliota nustatyti grąžinamąsias išmokas, kai laikyta, kad jos būtinos pagal Reglamente (EB) Nr. 1234/2007 nustatytus kriterijus ir reikalavimus. Atsižvelgiant į tai, buvo priimtas Komisijos įgyvendinimo reglamentas (ES) Nr. 689/2013 (3);
                  
               
                     (2)
                  
                  
                     2017 m. rugsėjo 20 d. sprendimu (4) Teisingumo Teismas Įgyvendinimo reglamentą (ES) Nr. 689/2013 panaikino. Teisingumo Teismas nusprendė, kad procedūrinių normų, taikomų priimant aktą asmens nenaudai, nesilaikymas yra esminio procedūrinio reikalavimo pažeidimas ir todėl tokį trūkumą turintis aktas turi būti panaikintas;
                  
               
                     (3)
                  
                  
                     Teisingumo Teismas taip pat nusprendė, kad, nepaisant esminių procedūrinių reikalavimų pažeidimo, nenustatyta jokia klaida, turinti įtakos teisės akto, kuriame numatytos Reglamentui (EB) Nr. 1234/2007 įgyvendinti reikalingos priemonės, atitikčiai. Taigi, siekdamas teisinio tikrumo ir kad nebūtų pakenkta Reglamento (EB) Nr. 1234/2007 įgyvendinimui, Teisingumo Teismas nusprendė palikti galioti ginčijamo reglamento padarinius tol, kol įsigalios jį pakeičiantis naujas aktas;
                  
               
                     (4)
                  
                  
                     Reglamentu (ES) Nr. 1308/2013 panaikintos Reglamento (EB) Nr. 1234/2007 procedūrinės nuostatos dėl teisės aktų, kuriais nustatomos grąžinamosios išmokos, priėmimo. Reglamentas (ES) Nr. 1308/2013 taikomas nuo 2014 m. sausio 1 d.;
                  
               
                     (5)
                  
                  
                     todėl, siekiant laikytis Teisingumo Teismo sprendimo, būtina nustatyti tokio paties dydžio paukštienos eksporto grąžinamąsias išmokas, kokios buvo nustatytos Įgyvendinimo reglamente (ES) Nr. 689/2013. Todėl šis reglamentas turėtų būti taikomas atgaline data nuo 2013 m. liepos 19 d. iki 2013 m. gruodžio 31 d.;
                  
               
                     (6)
                  
                  
                     grąžinamosios išmokos turėtų būti skiriamos tik už tuos produktus, kuriuos leidžiama laisvai vežti Sąjungoje ir kurie yra paženklinti identifikavimo ženklu, kaip nurodyta Europos Parlamento ir Tarybos reglamento (EB) Nr. 853/2004 (5) 5 straipsnio 1 dalies b punkte. Tie produktai taip pat turėtų atitikti Europos Parlamento ir Tarybos reglamento (EB) Nr. 852/2004 (6) reikalavimus;
                  
               
                     (7)
                  
                  
                     prieš priimant Įgyvendinimo reglamentą (ES) Nr. 689/2013 taikytos grąžinamosios išmokos buvo nustatytos Komisijos įgyvendinimo reglamentu (ES) Nr. 360/2013 (7). Taigi Įgyvendinimo reglamento (ES) Nr. 689/2013 padarinių galiojimo pabaiga reikštų, inter alia, kad būtų taikomas Reglamentas (ES) Nr. 360/2013. Todėl, siekiant teisinio tikrumo, Reglamentas (ES) Nr. 360/2013 turėtų būti panaikintas,
                  
               PRIĖMĖ ŠĮ REGLAMENTĄ:
         
            1 straipsnis
            
               1.   Eksporto grąžinamosios išmokos už šio reglamento priede nurodytus produktus, taikant jame nurodytą išmokų dydį ir laikotarpį, skiriamos pagal šio straipsnio 2 dalyje nustatytas sąlygas.
            
            
               2.   Produktai, už kuriuos pagal šį straipsnį gali būti skiriamos eksporto grąžinamosios išmokos, atitinka susijusius reglamentų (EB) Nr. 852/2004 ir (EB) Nr. 853/2004 reikalavimus, visų pirma yra paruošti patvirtintoje įmonėje ir tenkina ženklinimo identifikavimo ženklu sąlygas, nustatytas Reglamento (EB) Nr. 853/2004 II priedo I skirsnyje.
            
         
         
            2 straipsnis
            Įgyvendinimo reglamentas (ES) Nr. 360/2013 panaikinamas.
         
         
            3 straipsnis
            Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
            Jis taikomas nuo 2013 m. liepos 19 d. iki 2013 m. gruodžio 31 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. rugsėjo 18 d.
            
               
                  Tarybos vardu
               
               
                  Pirmininkas
               
               G. BLÜMEL
            
         
         
            (1)  2007 m. spalio 22 d. Tarybos reglamentas (EB) Nr. 1234/2007, nustatantis bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (OL L 299, 2007 11 16, p. 1).
         
            (2)  2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671).
         
            (3)  2013 m. liepos 18 d. Komisijos įgyvendinimo reglamentas (ES) Nr. 689/2013, kuriuo nustatomos paukštienos eksporto grąžinamosios išmokos (OL L 196, 2013 7 19, p. 13).
         
            (4)  2017 m. rugsėjo 20 d. Sprendimas byloje Tilly-Sabco SAS / Europos Komisija, C-183/16 P, ECLI:EU:C:2017:704.
         
            (5)  2004 m. balandžio 29 d. Europos Parlamento ir Tarybos reglamentas (EB) Nr. 853/2004, nustatantis konkrečius gyvūninės kilmės maisto produktų higienos reikalavimus (OL L 139, 2004 4 30, p. 55).
         
            (6)  2004 m. balandžio 29 d. Europos Parlamento ir Tarybos reglamentas (EB) Nr. 852/2004 dėl maisto produktų higienos (OL L 139, 2004 4 30, p. 1).
         
            (7)  2013 m. balandžio 18 d. Komisijos įgyvendinimo reglamentas (ES) Nr. 360/2013, kuriuo nustatomos paukštienos eksporto grąžinamosios išmokos (OL L 109, 2013 4 19, p. 27).
      
      
         
            PRIEDAS
            
               NUO 2013 M. LIEPOS 19 D. IKI 2013 M. GRUODŽIO 31 D. TAIKOMOS PAUKŠTIENOS EKSPORTO GRĄŽINAMOSIOS IŠMOKOS
            
            
                        Produkto kodas
                     
                     
                        Paskirties šalis
                     
                     
                        Matavimo vienetas
                     
                     
                        Grąžinamosios išmokos dydis
                     
                  
                        0105 11 11 9000 
                        0105 11 19 9000 
                        0105 11 91 9000 
                        0105 11 99 9000 
                        0105 12 00 9000 
                        0105 14 00 9000 
                        0207 12 10 9900 
                        0207 12 90 9190 
                        0207 12 90 9990 
                     
                     
                        A02
                        A02
                        A02
                        A02
                        A02
                        A02
                        V03
                        V03
                        V03
                     
                     
                        EUR už 100 vnt.
                        EUR už 100 vnt.
                        EUR už 100 vnt.
                        EUR už 100 vnt.
                        EUR už 100 vnt.
                        EUR už 100 vnt.
                        EUR už 100 kg
                        EUR už 100 kg
                        EUR už 100 kg
                     
                     
                        0,00
                        0,00
                        0,00
                        0,00
                        0,00
                        0,00
                        0,00
                        0,00
                        0,00
                     
                  
                        Pastaba. Produktų kodai ir „A“ serijos paskirties šalių kodai nustatyti Komisijos reglamente (EEB) Nr. 3846/87 (OL L 366, 1987 12 24, p. 1).
                        Kitos paskirties šalys apibrėžiamos taip: V03 – A24, Angola, Saudo Arabija, Kuveitas, Bahreinas, Kataras, Omanas, Jungtiniai Arabų Emyratai, Jordanija, Jemenas, Libanas, Irakas ir Iranas.